fi fi fi en fi fi fi fi fi fi fi fi fi fi fi fi fi fi en en fi fi pl fi fi fi fi fi fi fi fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi es en fi fi fi fi fi fi fi fi fi fi fi fi fi fi fi fi fi fi fi fi en en fi fi pl
Osuustoiminnan hyödyt - Sydän Pohjois-Suomelle
Se on se osuustoiminnan voima
Osuuskaupan omistamme me asiakkaat, muita omistajia ei ole. Osuuskaupassa ei maksimoida voittoa, vaan varmistetaan paikallinen hyvinvointi ja helppo arki meille kaikille. Juuri siksi palautamme tuotot pohjoisen alueen ja ihmisten hyödyksi.
Me arinalaiset tahdomme jokapäiväisillä isoilla ja pienillä teoillamme varmistaa, että Pohjois-Suomi on paras paikka elää. Ja että se myös pysyy sellaisena, mitä ikinä muualla tapahtuukaan tai päätetään. Omistajana et hyödy pelkästään pysyvästi edullisista hinnoista ja bonuksista vaan autat samalla pitämään pohjoisen elinvoimaisena.
Osuustoiminta on yhteisvoimaa – toimimme yhdessä. Siitähän se alun perinkin lähti. Osuuskauppoja syntyi Suomeen 1900-luvun alussa, jotta jokaisella olisi varaa elämiseen. Siten vastuunkanto on kudottu osuustoiminnan sydämeen.
Osuuskaupan tehtävä oli alun perin, ja on edelleen, hankkia ja myydä omistajien tarvitsemia tuotteita ja palveluja kohtuulliseen hintaan. Osuuskauppa vahvistaa toiminnallaan alueen elinvoimaisuutta, edistää keskinäistä avunantoa ja turvaa palveluja niin kasvukeskuksissa kuin harvaan asutuillakin alueilla.
On vastuullista, että alueellamme tehdyt ostokset palaavat tänne meille sekä parempina palveluina että verotuloina. Haluamme näyttää esimerkkiä ja maksamme veromme pohjoissuomalaisten yhteiseksi hyväksi.
Käytimme vuonna 2021 palkkoihin, investointeihin, paikallisiin hankintoihin, veroihin, omistajahyötyihin sekä sponsorointiin ja hyväntekeväisyyteen 272,7 miljoonaa euroa. Kaikki tämä jää kiertoon Pohjois-Suomeen.
Pysyvästi edullinen ruokakori säästä rahaa muihin elämän menoihin. Lisäksi omistajana saat herkuttelua, hemmottelua, elämyksiä ja palveluita edullisemmin:
Omistajana kerrytät ostoksistasi Bonusta kaikissa Arinan ja S-ryhmän toimipaikoissa
Bonus on oikeaa rahaa, jota voi käyttää mihin haluat, myös Arinan ulkopuolella
Löydät kuukausittain vaihtuvat omistajaetusi S-mobiilista
S-Etukortilla maksaessasi saat maksutapaetua
S-Pankista saat maksuttomat peruspankkipalvelut
Omistajapäivät ja Bonus tuplana -päivät keskittämisen tukena
Jos jostain syystä päätät luopua asiakasomistajuudesta, saat osuusmaksusi takaisin
Kurkkaa, kuinka voit omistajana säästää
Arinan tuotot eivät valu muualle vaan pysyvät Pohjois-Suomessa:
työllistämme, investoimme ja käytämme toiminnan tulosta pohjoisen hyväksi
olemme pohjoisen suurin yksityinen työnantaja
investoinneilla on voimakas työllistämisvaikutus pohjoisen muillekin toimijoille
olemme yksi pohjoisen suurimmista yhteisöveron maksajista
tuemme säännöllisesti mm. pohjoisten lasten ja nuorten toimintaa – esimerkiksi vuonna 2021 yhteensä 100 000 eurolla
verojalanjälki: vuonna 2021 maksoimme veroina 137,4 miljoonaa euroa  takaisin pohjoiseen
Osuustoiminnan hyödyt pohjoisen luonnolle
Teemme aktiivista ilmastotyötä pohjoisen talvien suojelemiseksi:
vähennämme tavoitteellisesti hävikkiä ja kierrätämme
autamme vastuullisissa valinnoissa S-mobiilin kotimaisuus- ja hiilijalanjälkilaskureilla
suosimme kotimaista ja lähiruokaa valikoimissamme
tarjoamme lajittelumahdollisuuden toimipaikoissamme mm. Rinki-ekopisteillä
suunnittelemme uudet toimipaikat energiatehokkaiksi, hyödynnämme hukkalämmön ja lisäämme uusiutuvan energian käyttöä
uusi tekniikka puolittaa toimipaikkojemme kokonaisenergiankulutuksen
Siksi jokainen maitotölkki, kahvikuppi, hiustenleikkaus ja tankkaus Osuuskauppa Arinassa on sydän, tykkäys ja Bonusta Pohjois-Suomelle. Yhdessä pidämme pohjoisen valot tuikkimassa.
Katso muut teot pohjoisen puolesta
Seuraa meitä somessa hashtagilla #sydänpohjoissuomelle
Facebook Instagram Twitter LinkedIn
Sähköpostiosoitteet S-ryhmässä ovat muotoa etunimi.sukunimi@sok.fi
Palautetta verkkosivuista voi antaa: asiakaspalaute.arina@sok.fi